Source: https://www.riigiteataja.ee/akt/987191
Timestamp: 2019-05-22 23:12:56+00:00
Document Index: 5743807

Matched Legal Cases: ['§ 5', '§ 8', '§ 10', '§ 1171', '§ 76', '§ 8', '§ 16', '§ 21', '§ 24', '§ 241', '§ 27', '§ 30', '§ 39', '§ 53', '§ 57', '§ 58', '§ 120', '§ 67', '§ 150', '§ 151', '§ 1', '§ 5', '§ 8', '§ 10', '§ 1171', '§ 76', '§ 7', '§ 8', '§ 16', '§ 21', '§ 24', '§ 241', '§ 27', '§ 30', '§ 39', '§ 53', '§ 57', '§ 58', '§ 120', '§ 67', '§ 150', '§ 151', '§ 81', '§ 288', '§ 9', '§ 17', '§ 31', '§ 42', '§ 42', '§ 15', '§ 171', '§ 288', '§ 5', '§ 8', '§ 9', '§ 10', '§ 12', '§ 10', '§ 16', '§ 8', '§ 81', '§ 9', '§ 11', '§ 15', '§ 17', '§ 171', '§ 9', '§ 10', '§ 15', '§ 359', '§ 1111', '§ 38', '§ 39', '§ 5', '§ 2', '§ 16', '§ 11', '§ 12', '§ 15', '§ 17', '§ 171', '§ 81', '§ 3']

Justiitsministri 25. jaanuari 2002. a määruse nr 5 "Notariaadimäärustik" muutmine – Riigi Teataja
Justiitsministri 25. jaanuari 2002. a määruse nr 5 "Notariaadimäärustik" muutmine
RTL 2006, 13, 207
Vastu võetud 24.01.2006 nr 2
Määrus kehtestatakse «Hooneühistuseaduse» § 5 lõike 3, § 8 lõike 4, § 10 lõike 2, «Kohtute seaduse» § 1171 lõike 1, «Mittetulundusühingute seaduse» § 76, «Notariaadiseaduse» § 8 lõike 1, § 16 lõike 5, § 21 lõike 2, § 24 lõike 2, § 241, § 27 lõike 1, § 30 lõike 22, § 39 lõike 2, § 53 lõike 2 ja § 57, «Tõestamisseaduse» § 58, «Võlaõigusseaduse» § 120 lõike 1 ja «Äriseadustiku» § 67 lõike 4 punkti 1, § 150 lõike 4 ning § 151 lõike 2 alusel notari ametitegevuse, teiste tõestamisõiguslike isikute poolt tõestamistoimingute tegemise ja notariaadi tegevuse korraldamiseks.
§ 1. Justiitsministri 25. jaanuari 2002. a määruses nr 5 «Notariaadimäärustik» (RTL 2002, 19, 245; 2004, 36, 590) tehakse järgmised muudatused:
1) määrustiku preambul muudetakse ja sõnastatakse järgmiselt:
«Määrustik kehtestatakse «Hooneühistuseaduse» § 5 lõike 3, § 8 lõike 4, § 10 lõike 2, «Kohtute seaduse» § 1171 lõike 1, «Mittetulundusühingute seaduse» § 76, «Notariaadiseaduse» § 7, § 8 lõike 1, § 16 lõike 5, § 21 lõike 2, § 24 lõike 2, § 241, § 27 lõike 1, § 30 lõike 22, § 39 lõike 2 ja 4, § 53 lõike 2 ja § 57, «Tõestamisseaduse» § 58, «Võlaõigusseaduse» § 120 lõike 1 ja «Äriseadustiku» § 67 lõike 4 punkti 1, § 150 lõike 4 ning § 151 lõike 2 alusel notari ametitegevuse, teiste tõestamisõiguslike isikute poolt tõestamistoimingute tegemise ja notariaadi tegevuse korraldamiseks.»;
1) Harjumaa tööpiirkond – 49 ametikohta;
2) Tartumaa tööpiirkond – 12 ametikohta;
3) Ida-Virumaa tööpiirkond – 10 ametikohta;
4) Pärnumaa tööpiirkond – 6 ametikohta;
5) Valgamaa tööpiirkond – 3 ametikohta;
6) Viljandimaa tööpiirkond – 4 ametikohta;
7) Lääne-Virumaa tööpiirkond – 4 ametikohta;
8) Raplamaa tööpiirkond – 3 ametikohta;
9) Saaremaa tööpiirkond – 3 ametikohta;
10) Läänemaa tööpiirkond – 2 ametikohta;
11) Jõgevamaa tööpiirkond – 2 ametikohta;
12) Põlvamaa tööpiirkond – 2 ametikohta;
13) Võrumaa tööpiirkond – 2 ametikohta;
14) Järvamaa tööpiirkond – 2 ametikohta;
15) Hiiumaa tööpiirkond – 1 ametikoht.»;
3) paragrahv 8 lõiked 1 kuni 4 muudetakse ja sõnastatakse järgmiselt:
« (1) Notari koostatud dokument peab olema trükikirjas. Dokumendi võib vormistada mõlemale lehepoolele, kui paberi kvaliteet seda võimaldab. Dokument võib olla käsikirjas, kui ei ole võimalik kasutada printerit või kirjutusmasinat ning toimingu tegemist ei saa edasi lükata.
(4) Kõik notari koostatud dokumendi sisu jaoks olulised arvud peavad olema dokumendis vähemalt ühel korral sõnadega lahti kirjutatud.»;
4) paragrahvi 8 lõiked 5 ja 6 tunnistatakse kehtetuks;
5) määrustikku täiendatakse paragrahviga 81 järgmises sõnastuses:
« § 81. Digitaalse dokumendi vormistamine
(1) Notari digitaalse dokumendi koostamisele kohaldatakse kõiki käesoleva määrustiku sätteid, niivõrd kuivõrd käesolevas määrustikus ei ole sätestatud teisiti või kuivõrd digitaalse dokumendi olemusest ei tulene teisiti.
(2) Digitaalne notariaalmärge koostatakse tekstitöötlusprogrammi abil ja pealkirjastatakse kombinatsiooniga, mis koosneb sõnast notar, justiitsministri 28. augusti 2002. a määruse nr 56 «Kohtu registriosakonna kodukord» § 288 punktis 21 nimetatud notari identifikaatorist, kuupäevast ja ühe päeva lõikes notariaalmärgete eristamise otstarbel antavast numbrist. Kuupäev esitatakse pealkirjas kuuekohalisena ja koosneb päevast, kuust ja aastaarvu kahest viimasest numbrist.
(3) Juhul kui kinnitatav digitaalne dokument on koostatud muu programmi abil, koostatakse kinnitusmärge eraldi failina. Kinnitatavat dokumenti ja notariaalmärget sisaldavad failid paigutatakse ühte digitaalallkirjastamise otstarbelisse konteinerisse.
(4) Ühte konteinerisse võib lisaks kinnitatavatele dokumentidele paigutada ainult ühe ühte kinnitusmärget sisaldava faili. Kui notari ametitoimingu taotleja soovib mitmete asjaolude kinnitamist, võib tema soovil vormistada kõikide asjaolude kinnitamise kohta ühe kinnitusmärke. Kinnitusmärkes näidatakse sel juhul ära kõikide kinnitamistoimingute ametitoimingute raamatus registreerimise numbrid.
(5) Digitaalset notariaalmärget sisaldav konteiner pealkirjastatakse sama kombinatsiooniga, millega on pealkirjastatud konteineris sisalduv kinnitusmärget sisaldav fail.»;
6) paragrahv 9 muudetakse ja sõnastatakse järgmiselt:
« § 9. Dokumendi köitmine
(2) Dokumendid, kaardid, joonised ja illustratsioonid, millele notariaalaktis on viidatud kui notariaalakti osadele ning «Tõestamisseaduse» § 17 lõikes 2 ja §-s 33 nimetatud toimingu käigus koostatud notariaalakti kirjalik tõlge, köidetakse notariaalakti külge.
(3) Notariaalakti külge ei köideta isikusamasuse, esindusõiguse või käsutusõiguse tuvastamise dokumente, «Tõestamisseaduse» § 31 lõikes 1 nimetatud testamenti sisaldavat ümbrikut ega muid toimingu alusmaterjale.
(5) Digitaalse notariaalmärkega dokumendi eraldi failides olevad osad ühendatakse ühte konteinerisse paigutamise abil. Käesoleva paragrahvi lõiget 4 ei kohaldata.»;
7) paragrahvi 10 lõike 2 punktid 1 ja 2 muudetakse ja sõnastatakse järgmiselt:
« 1) füüsilise isiku kohta ees- ja perekonnanime, isikukoodi (selle puudumisel sünniaja), aadressi ja e-posti aadressi;
2) juriidilise isiku kohta juriidilise isiku nime, registrikoodi, aadressi ja e-posti aadressi;»;
8) paragrahvi 10 lõige 5 tunnistatakse kehtetuks;
« (3) Allkirja õigsuse, allkirjanäidise õigsuse, tõlkija allkirja õigsuse, tõlke õigsuse, ärakirja õigsuse, väljavõtte õigsuse ning elektroonilise registri väljatrüki õigsuse kinnitamisel märgib notar dokumendi esilehe ülaossa sõnad «allkirja õigsus», «allkirjanäidis», «tõlkija allkirja õigsus», «tõlke õigsus», «ärakiri», «väljavõte» või «väljatrükk». Nõue ei kehti digitaalse notariaalmärke puhul.»;
10) paragrahvi 11 täiendatakse lõikega 4 järgmises sõnastuses:
« (4) «Tõestamisseaduse» § 42 lõikes 2 sätestatut kohaldatakse ka arvutivõrgu kaudu kasutatava andmekogu andmetest digitaalse väljavõtte kinnitamisel. Arvutivõrgu kaudu kasutatava andmekogu andmete väljatrüki ja väljavõtte kohta tehtavas notariaalmärkes ei pea notar kajastama «Tõestamisseaduse» § 42 lõikes 2 nimetatud asjaolusid, kui väljatrükk või väljavõte neid andmeid juba automaatselt sisaldab.»;
11) paragrahvi 12 tekst muudetakse ja sõnastatakse järgmiselt:
« (1) Notar märgib notariaalakti ja notariaalmärkesse toimingu ametitoimingute raamatus registreerimise numbri, notari tasu suuruse, sellele lisanduva käibemaksu suuruse ja tasu võtmise aluseks oleva seadusesätte.
(2) Kui notariaalakt või notariaalmärkega dokument sisaldab kandeavaldust kohtulikule registrile, märgib notar notariaalakti ja notariaalmärkesse avaldaja e-posti aadressi, selle puudumise korral postiaadressi, kuhu kohtuliku registri poolt tehtav lahend saata tuleks.»;
13) paragrahv 15 muudetakse ja sõnastatakse järgmiselt:
« § 15. Allkirjastamine ja pitseerimine
(6) Digitaalse notariaalmärke allkirjastamiseks annab notar digitaalallkirja kinnitatavat dokumenti ja notariaalmärget sisaldavale nõuetekohaselt pealkirjastatud konteinerile.»;
14) paragrahv 16 tunnistatakse kehtetuks;
15) paragrahvi 17 lõiked 5–7 muudetakse ja sõnastatakse järgmiselt:
« (5) Juurdekirjutuse täpne koht tekstis määratakse õienduses. Õienduse selguse eesmärgil võib paranduse või juurdekirjutuse uue teksti märkida ka dokumendi teksti endasse.
(7) Digitaalse notariaalmärke parandamiseks koostab notar uue notariaalmärke. Vajadusel viidatakse uues notariaalmärkes parandatavale notariaalmärkele.»;
16) määrustikku täiendatakse paragrahviga 171 järgmises sõnastuses:
« § 171. Digitaalse notariaalmärkega dokumendi väljastamine
Kui toimingu taotleja ei soovi digitaalse notariaalmärkega dokumendi edastamist kohtulikule registrile, väljastatakse dokument toimingu taotlejale kas e-posti teel, salvestatuna andmekandjale või muul elektroonilisel viisil. Andmekandja liigi valib ja andmekandja tooriku hangib notar.»;
17) määrustiku paragrahvid 171, 18 ja 19 paigutatakse määrustiku 3. peatüki 3. jao algusesse;
18) määrustiku 3. peatüki 3. jao pealkiri muudetakse ja sõnastatakse järgmiselt:
«Originaali ja algärakirja väljastamine»;
19) paragrahvi 26 tekst muudetakse ja sõnastatakse järgmiselt:
« (1) Isiku avalduse ja teate edastab notar teisele isikule vastavalt ametitoimingu taotleja soovile kas tähitud väljastusteatega posti teel või e-posti teel vähemalt vastuvõtuteate nõudega.
(6) Kui ilmneb avalduse või teate edasiandmise võimatus, koostab notar saatja soovil edasiandmise võimatuse kohta tõendi.»;
20) määrustikku täiendatakse peatükiga 41 järgmises sõnastuses:
(3) Vajadusel kasutatakse teates ja taotluses asutatava äriühingu identifitseerimiseks registrikoodi asemel justiitsministri 28. augusti 2002. a määruse nr 56 «Kohtu registriosakonna kodukord» § 288 punktis 21 nimetatud kandeavalduse notariaaltoimingu koodi.
(2) Notar saadab «Hooneühistuseaduse» § 5 lõikes 3, § 8 lõikes 4, § 9 lõikes 3 ja § 10 lõikes 2 sätestatud juhul mittetulundusühingute ja sihtasutuste registrile hooneühistu liikmesuse võõrandamise, pärimise või pantimise või hooneühistu liikmeks saamise kohta käesoleva määrustiku lisa 3 vormi kohase teate. Ühes teates näidatakse andmed ühe liikmesuse võõrandamise, pantimise või pärimise kohta.
Notar teavitab registrit pidava kohtu poolt temale kui avaldaja esindajale edastatud kandemäärusest või määrusest esindatavat. Lahendist teavitamiseks edastab notar avaldajale kandemääruse või määruse ärakirja käesoleva määrustiku § 12 lõikes 2 nimetatud aadressile. Ärakirja ei pea edastama, kui kohtuliku registri poolt notarile saadetud lahendi ärakirjast nähtub, et kohtulik register on avaldajale lahendi ärakirja juba saatnud.»;
21) määrustikku täiendatakse peatükiga 42 järgmises sõnastuses:
«42. peatükk
(1) Kui notaril on tõestamistoimingu aluseks olevate asjaolude kontrollimiseks vaja kasutada äriregistri registrikartoteegi, mittetulundusühingute ja sihtasutuste registri registrikartoteegi või kommertspandiregistri registrikartoteegi andmeid, siis on ta kohustatud seda tegema Registrite ja Infosüsteemide Keskuse arvutivõrgu kaudu kohtute registriosakondade keskandmebaasi kasutades.
Kui notarile on võimaldatud arvutivõrgu kaudu tasuta juurdepääs rahvastikuregistri andmetele, on notar kohustatud kasutama rahvastikuregistri andmeid järgmiste asjaolude kontrollimiseks:
Kui notarile on võimaldatud arvutivõrgu kaudu tasuta juurdepääs liiklusregistri juhilubade andmebaasi andmetele ja on tekkinud kahtlus isikusamasuse tuvastamiseks esitatud juhiloa ehtsuse või kehtivuse suhtes, on notar kohustatud andmebaasi abil kontrollima juhiloa andmeid liiklusregistri juhilubade andmebaasist.
(2) Enne juriidilise isiku nime muutmist käsitleva kandeavalduse, asutamis-, jagunemis- või ühinemislepingu või ümberkujundamisotsuse tõestamist kontrollib notar Registrite ja Infosüsteemide Keskuse kaudu, kas juriidilise isiku nimi on eristatav varem samas registris registreeritud nimest, ja Patendiameti koduleheküljel asuva kaubamärkide andmebaasi kaudu seda, et juriidilise isiku nimes ei kasutata Eestis kaubamärgina kaitstavat sõnalist, tähelist või numbrilist tähist või nende kombinatsiooni.
(3) Kui notaril on võimalus saada Registrite ja Infosüsteemide Keskuse kaudu andmeid ka kaubamärkide andmebaasist, siis ei ole eraldi päringut Patendiameti kaubamärkide andmebaasi vaja teha.
Ehitise või selle osa ja kinnistu võõrandamise tehingu tõestamisel on notar kohustatud kultuurimälestiste riiklikust registrist kontrollima, kas lepingu esemeks olev ehitis, kinnistu või nende osa kuulub vallas- või kinnismälestise koosseisu või asub muinsuskaitsealal.»;
22) paragrahvi 40 lõiget 2 täiendatakse punktiga 51 järgmises sõnastuses:
« 51) kas notariaalmärge vormistati paberil või elektrooniliselt;»;
23) paragrahvi 43 lõiked 1 ja 5 muudetakse ja sõnastatakse järgmiselt:
« (1) Ajutiselt täitmata notari ametikohale asendaja nimetamisel avatakse asendamise ajaks ametitoimingute raamat ja hoiustamise raamat. Väljatrükkide toimiku kaanele märgitakse notari ametinimetuse ja ees- ja perekonnanime asemele ajutiselt täitmata notari ametikoha nimetus. Kui samale täitmata ametikohale nimetatakse uus asendaja, jätkatakse eelmise asendaja poolt alustatud ametitegevuse raamatu ja hoiustamise raamatu pidamist. Uue asendaja tegevuse alustamise kohta tehakse ametitegevuse raamatusse ja hoiustamise raamatusse märge.»;
« (5) Asendamise ajal tehtavates notariaalaktides ja notariaalmärgetes märgib notari asendaja enda isikuandmed vastavalt § 10 lõikele 1 ja lisab oma allkirjale omakäeliselt kirjatähtedega sõnad «notari asendaja».»;
24) paragrahvi 43 täiendatakse lõigetega 6 ja 7 järgmises sõnastuses:
« (6) Kontod ja hoiulaekad rahasummade, väärtpaberite ja väärtasjade hoiustamiseks võib avada või rentida asendaja asemel ka Notarite Koda tingimusel, et kontode ja hoiulaeka käsutamise õigus on ainult ajutiselt täitmata notari ametikohale nimetatud notari asendajal.
(7) Samale täitmata ametikohale uue asendaja nimetamisel annab eelmine asendaja uuele asendajale üle «Notariaadiseaduse» § 16 lõikes 1 nimetatud dokumendid. Uus asendaja viib lõpule eelmise asendaja või asendajate poolt alustatud toimingud, sealhulgas hoolitseb hoiulevõtmise avalduse täitmise eest.»;
25) paragrahvi 66 lõige 2 muudetakse ja sõnastatakse järgmiselt:
« (2) Komisjonile esitatakse koos avaldusega isikut ja kodakondsust tõendava dokumendi ärakiri, akadeemilise juriidilise kõrghariduse olemasolu tõendava dokumendi ärakiri, senist töö- ja teenistuskäiku tõendava dokumendi ärakiri, elulookirjeldus ja käesoleva määruse lisa 4 vormi kohane ankeet.»;
26) paragrahvi 68 täiendatakse lõikega 51 järgmises sõnastuses:
« (51) Testi või õigusliku arvamuse kirjutamisel lubamatute abimaterjalide või lubamatu kõrvalabi kasutaja kõrvaldatakse eksamilt ja konkursilt.»;
27) paragrahvi 80 täiendatakse lõikega 41 järgmises sõnastuses:
« (41) Arvestusel lubamatute abimaterjalide või lubamatu kõrvalabi kasutaja kõrvaldatakse arvestuselt ja arvestus loetakse mittesooritatuks.»;
28) paragrahvi 88 täiendatakse lõikega 5 järgmises sõnastuses:
« (5) Eksamil lubamatute abimaterjalide või lubamatu kõrvalabi kasutaja kõrvaldatakse eksamilt ja eksam loetakse mittesooritatuks.»;
29) paragrahvi 102 täiendatakse lõikega 6 järgmises sõnastuses:
« (6) Eksamil lubamatute abimaterjalide või lubamatu kõrvalabi kasutaja kõrvaldatakse eksamilt ja eksam loetakse mittesooritatuks.»;
30) määrustikku täiendatakse peatükiga 141 järgmises sõnastuses:
(1) Käesolevat peatükki kohaldatakse valla- ja linnasekretäri ning vangla direktori tõestamistoimingutele.
(2) Valla- ja linnasekretäri ning vangla direktori tõestamistoimingule kohaldatakse käesoleva määrustiku § 8 lõikeid 1, 3 ja 4, § 81, § 9 lõikeid 1, 4 ja 5, § 11 lõikeid 2–4, § 15 lõikeid 5 ja 6, § 17, § 171 ja §-des 354–357 sätestatut, niivõrd kuivõrd käesolevast peatükist ei tulene teisiti.
(3) Valla- ja linnasekretäri poolt volikirja tõestamisele kohaldatakse lisaks käesoleva paragrahvi lõikes 2 sätestatule ka käesoleva määrustiku § 9 lõigetes 2 ja 3, § 10 lõigetes 2–4, § 15 lõigetes 1 ja 2 ning lõike 3 esimeses lauses, §-des 18–25; § 359 lõikes 1 ja §-s 41 sätestatut.
(4) Digitaalset kinnitusmärget sisaldav fail ja konteiner pealkirjastatakse kombinatsiooniga, mis koosneb sõnast «kinnitus», kuupäevast ja tõestamistoimingu numbrist. Kuupäev esitatakse pealkirjas kuuekohalisena ja koosneb päevast, kuust ja aastaarvu kahest viimasest numbrist.
(2) Tõestamistoimingute raamatut võib pidada paberkandjal või elektrooniliselt. Raamatu pidamisele kohaldatakse käesoleva määrustiku § 1111 punkte 1, 2 ja 4–7, § 38 lõikeid 5–7 ja 9 ning § 39.
(3) Tõestamistoimingute raamatusse kantakse tõestamistoimingu kohta järgmised andmed:
3) toimingu teinud ametiisiku ees- ja perekonnanimi;
4) toimingu lühikirjeldus;
5) ärakirja ja väljavõtte kinnistamise puhul märge selle kohta, kas kinnitusmärge vormistati paberil või elektrooniliselt;
6) toimingus osaleja või ärakirja kinnitamist taotlenud isiku andmed (füüsilise isiku puhul ees- ja perekonnanimi, Eesti isikukood või selle puudumisel sünniaeg ning juriidilise isiku puhul nimi ja registrikood) ja esindaja olemasolul esindaja samasugused andmed.
(2) Aruandes näidatakse tõestamistoimingute arvud tõestamistoimingute liikide (allkirja, allkirjanäidise, ärakirja, väljavõtte kinnitamine, volikirja tõestamine) kaupa.»;
31) määrustikku täiendatakse lisadega 1–4 järgmises sõnastuses:
«Justiitsministri 25. jaanuari 2002. a määruse nr 5 «Notariaadimäärustik»
Tehingu/tunnistuse üldandmed
tehingu/tunnistuse kuupäev notari nimi notari ametitoimingu number
Andmed osaühingu kohta, mille osa võõrandati/päriti
Andmed võõrandaja(te)/pärandaja kohta
võõrandatava/päritava osa nimiväärtus
võõrandatava/päritava osa omandi liik (ainu-, ühis- või kaasomand)
Andmed omandaja(te)/pärija(te) kohta
tehingu kuupäev notari nimi notari ametitoimingu number
Andmed hooneühistu kohta, mille liikmesus võõrandati/päriti
võõrandatava/päritava liikmesuse number
võõrandatava/päritava liikmesuse omandi liik (ainu-, ühis- või kaasomand)
liikmeks saamise aeg (vastavalt «Hooneühistuseaduse» § 5 lõikele 2 saab liikmesuse võõrandamisel ja pärimisel liikmesuse omandaja liikmeks liikmesuse üleminekuga ilma liikmeks vastuvõtmise menetluseta)
Sünniaeg (päev/kuu/aasta)
vallaline ( ) | vabaabielus ( ) | abielus ( ) | lahutatud ( ) | lesk ( )
sugulus- või hõimlusaste ees- ja perekonnanimi isikukood või sünniaeg elukoht töökoht ja amet
õppeasutuse nimetus õppeaeg eriala õppeasutuse aadress omandatud kraad, diplom, tunnistus
tööandja mis ajast mis ajani (aasta ja kuu täpsusega) amet(id) töölt lahkumise põhjus otsene ülemus
Kustumata karistused:
menetluse liik (kriminaal-, väärteo- või distsiplinaarmenetlus) karistuse liik ja määr karistuse määranud asutus või isik karistamise põhjus
menetluse liik (kriminaal-, väärteo- või distsiplinaarmenetlus)
Jah ( ) Ei ( )
Kuupäev (päev/kuu/aasta) Allkiri»
§ 2. Justiitsministri 24. septembri 2002. a määruse nr 63 «Vandetõlgi määrustik» (RTL 2002, 113, 1637; 2005, 104, 1575) § 16 muudetakse ja sõnastatakse järgmiselt:
« (1) Vandetõlk järgib ametitoimingute vormistamisel «Tõestamisseadusest» tulenevaid nõudeid. Vandetõlgi ametitoimingutele rakenduvad ka vastavalt Justiitsministri 25. jaanuari 2002. a määruse nr 5 «Notariaadimäärustik» 3. peatüki esimene jagu ja teise jao § 11, § 12 lõige 1, § 15 lõiked 4–6, § 17 ja § 171.
(2) Digitaalse notariaalmärke ja seda sisaldava konteineri pealkirjastamisele ei kohaldata Justiitsministri 25. jaanuari 2002. a määruse nr 5 «Notariaadimäärustik» § 81 lõikes 2 sätestatut.»
§ 3. Justiitsministri 1. aprilli 2002. a määrus nr 21 «Elektrooniliste registrite ja andmebaaside tõestamistoiminguteks kasutamise kord» (RTL 2002, 49, 684; 2004, 36, 590) tunnistatakse kehtetuks.